Base Matienzo

Base Aérea Teniente Benjamín Matienzo er en forskningsstasjon i Antarktis som opereres av det argentinske luftforsvaret. Basen ligger på Larsen Nunatak på østsiden av Antarktishalvøya og er bare i bruk om sommeren. 

Basen ble etablert 15. mars 1961 gjennom et samarbeid mellom den argentinske hæren og luftforsvaret som Base Conjunta Teniente Matienzo. Den 15. november 1963 ble navnet endret til Destacamento Aeronáutico Teniente Matienzo og luftforsvaret overtok hele ansvaret for basen. I 1965 fikk basen sitt nåværende navn. I sesongene 1972/73 og 1984/85 var det ingen aktivitet ved stasjonen, som ellers hadde helårsdrift. Fra sesongen 1985/86 har stasjonen bare vært i bruk om sommeren.

Forskere ved Matienzo utfører blant annet meteorologiske, ionosfæriske og oseanografiske observasjoner. Det gjennomføres også feltstudier innen geologi og geofysikk.

Årsmiddeltemperaturen på stedet er −11,6°C, den høyeste temperaturen som er målt er 13,1°C og den laveste er −44,4°C.

Stasjonen er oppkalt etter løytnant Benjamín Matienzo, an argentinsk flypioner.

 Referanser 

 Eksterne lenker 

 Offisiell nettstad Direccion Nacional del Antartico
  Base Matienzo Marambio Foundation site
 COMNAP

Kategori:Argentinsk Antarktis
Kategori:Forskningsstasjoner i Antarktis
Kategori:Vitenskap og teknologi i Argentina
Kategori:Etableringer i 1961
Kategori:Artikler i Antarktis-prosjektet